البیان فی تفسیر القرآن

البیان فی تفسیر القرآن آیت اللہ خوئی کی تفسیر کا نام ہے جو انھوں نے اپنی ہی زندگی میں مکمل کیا تھا۔ یہ مذہب امامیہ کی بہترین تفاسیر میں ایک مانی جاتی ہے۔ اب یہ تفسیر معتدد زبانوں میں شائع ہو چکی ہے۔مجموعة من المؤلفين، دراسات في تفسير النص القرآني : أبحاث في مناهج التفسير، الجزء الأول، مركز الحضارة لتنمية الفكر الإسلامي، 2010. 

 مصنف کے بارے 
ابو القاسم بن علی اکبر بن ہاشم الموسوی الخوئی 19 نومبر 1317 ہجری کو آذربائیجان کے مغربی علاقے میں واقع شہر خوی میں پیدا ہوئے۔ وہیں پرورش پائی اور بعد ازاں اپنے والد کے ساتھ نجف ہجرت کی۔ نجف کی دینی درسگاہ میں داخل ہوئے اور اپنے وقت کے بڑے علما سے ابتدائی علوم مکمل کیے۔ 1352 ہجری میں اجتہاد کی سند حاصل کی اور 1390 ہجری میں سید محسن الحکیم کے انتقال کے بعد حوزہ علمیہ نجف کی قیادت سنبھالی۔ أبو الفضل البرقعي القمي، كتب الموحدين : سوانح الأيام: أيام من حياتي، نشر العبيكان. 

سید الخوئی کی تصانیف تفسیر، علم کلام، فقہ، اصول فقہ اور علم رجال کے موضوعات پر مشتمل ہیں۔ ان کا انتقال 1413 ہجری میں نجف میں ہوا۔صاحب محمد حسين راضي نصار، جهود السيد الخوئي، مؤسسة الخوئي الإسلامية. 

 تفسیر کے بارے 
یہ کتاب سید الخوئی کی ان محاضرات پر مشتمل ہے جو انھوں نے نجف کی حوزہ علمیہ میں اپنے طلبہ کو قرآن کریم کی تفسیر کے موضوع پر دی تھیں۔ کتاب کا آغاز علوم القرآن کے مقدمات سے ہوتا ہے، جن میں قرآن کی عظمت، اعجاز، تحریف سے حفاظت، تضادات سے پاکیزگی اور اس کے تشریعی احکام میں نسخ جیسے موضوعات شامل ہیں۔
سید الخوئی ابتدا میں ان عوامل اور واقعات پر روشنی ڈالتے ہیں جنھوں نے اسلامی نصوصِ وحی کو مکمل تقدس بخشا۔ اس کے بعد وہ علم الرجال کے موضوع پر بحث کرتے ہیں اور قرآن کے اولین قراء کا جائزہ لیتے ہیں جن کی روایت سے قرآن تواتر کے ساتھ ہم تک پہنچا۔ مزید برآں، وہ علم کلام، اصول فقہ، بداء کے مسئلے اور ظواہرِ قرآن کی حجیت جیسے موضوعات پر تفصیلی گفتگو کرتے ہیں۔

کتاب میں ان کی چھبیس اہم تعلیقات بھی شامل ہیں، جن کے بعد وہ سورہ فاتحہ کی تفسیر سے تفسیر کا باقاعدہ آغاز کرتے ہیں۔ یہ کتاب قرآن کریم کے علمی، تاریخی اور فکری پہلوؤں کا احاطہ کرتی ہے۔الهام حمزة منسي، شذرات من حياة السيد ابو القاسم الخوئي (1899-1992)، جامعة بابل/ كلية التربية للعلوم الانسانية. عبد العزيز ساشادينا، ترجمة: هادي نعمة، مساهمة الإمام الخوئي في التفسير القرآني، مركز البحوث المعاصرة في بيروت، 14 أبريل 2016. 

 حوالہ جات 

 بیرونی روابط 
 البيان في تفسير القرآن

زمرہ:شیعہ تفاسیر